CELEX: 32010R0220
Language: hu
Date: 2010-03-16 00:00:00
Title: A Bizottság 220/2010/EU rendelete ( 2010. március 16.) az 577/98/EK tanácsi rendelet által előírt, a munkaerő mintavételes felméréséhez kapcsolódó 2013–2015. évi ad hoc modulprogram elfogadásáról (EGT-vonatkozású szöveg)

17.3.2010   
            
            
               HU
            
            
               Az Európai Unió Hivatalos Lapja
            
            
               L 67/1
            
         A BIZOTTSÁG 220/2010/EU RENDELETE
   (2010. március 16.)
   az 577/98/EK tanácsi rendelet által előírt, a munkaerő mintavételes felméréséhez kapcsolódó 2013–2015. évi ad hoc modulprogram elfogadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               Az 577/98/EK rendelettel összhangban meg kell határozni a 2013–2015. évi ad hoc modulprogram elemeit.
            
         
               (2)
            
            
               A munkahelyi balesetek és foglalkozási megbetegedések, valamint a munkával kapcsolatos egyéb egészségügyi problémák magas kockázatával járó, azonban a nemzeti szociális biztonsági rendszerek keretén belül általában nem vagy nem teljes mértékben lefedett egyes ágazatok, így például a „halászat és akvakultúra” (NACE rev. 2. 3. ágazat), „bányászat és kőfejtés” (NACE rev. 2. B nemzetgazdasági ág) vagy humán-egészségügyi és szociális ellátás (NACE rev. 2. Q nemzetgazdasági ág) esetében további forrásokra van szükség (2).
            
         
               (3)
            
            
               A munkahelyi balesetekre és a munkával kapcsolatos egészségügyi problémákra vonatkozó új ad hoc modul a munkahelyi balesetek európai statisztikájából (ESAW) és az európai foglalkozási megbetegedések statisztikájából (EODS) nyert adatok mellett jelentős hozzáadott értéket fog képviselni, lehetővé téve mindenekelőtt a munkahelyi balesetekre és foglalkozási megbetegedésekre vonatkozó adatok közvetlen összekapcsolását a munkaerőpiacon lévők helyzetével, valamint új adatok szerzését az újonnan megjelenő kockázatokról (mint pl. munkával kapcsolatos olyan egészségügyi problémák, amelyeket a nemzeti jogszabályok nem ismernek el foglalkozási megbetegedésnek).
            
         
               (4)
            
            
               Az európai foglalkoztatási stratégia teljes mértékben tükrözi, hogy figyelembe kell venni a bevándorlás munkaerő-piaci vonatkozásait, különösen pedig hogy javítani kell a bevándorlók munkaerő-piaci helyzetét. A 2008/618/EK tanácsi határozattal (3) elfogadott foglalkoztatási iránymutatások, melyek a növekedés és a foglalkoztatás élénkítését célzó „integrált iránymutatási csomagnak” mint az újraindított lisszaboni stratégia részének szerves részét képezik, arra szólítanak fel, hogy különös figyelmet kell szentelni a hátrányos helyzetben lévők, köztük a harmadik országok polgárai, valamint az EU polgárok között a foglalkoztatás terén meglévő szakadékok áthidalására. Az iránymutatásokban nyomatékosan megállapítják, hogy a megkülönböztetés elleni küzdelem és a bevándorlók integrálása alapvető fontosságú, emellett pedig a gazdasági migráció megfelelő kezelésére szólítanak fel a munkaerő-piaci igényeknek való jobb megfelelés érdekében. E kérdések megvizsgálásához elengedhetetlen fontosságú, hogy megfelelő adatok álljanak rendelkezésre, mindenekelőtt azért, mert az EU öregedő aktív népessége és a szakképzett munkaerő prognosztizált csökkenése miatt az elkövetkezendő években tovább fog növekedni a migráns munkavállalók iránti igény.
            
         
               (5)
            
            
               Tekintettel a rugalmas biztonságról jelenleg is folytatott vitára, valamint az európai vállalkozások és munkavállalók jobb alkalmazkodóképességének egyértelmű szükségességére – ami mind az európai foglalkoztatási stratégiában, mind pedig a foglalkoztatási iránymutatásokban kiemelt kérdésként szerepel –, olyan adatokra van szükség, amelyek az új munkaszervezési- és munkaidő-beosztási gyakorlatok különböző formáinak alkalmazására és a munkavállalók ezekkel kapcsolatos tapasztalataira vonatkozóan végzett, átfogó európai felmérésből származnak.
            
         
               (6)
            
            
               Az e rendeletben előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a munkaerő mintavételes felmérésére irányuló 2013–2015. évi ad hoc modulprogram elfogadásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 77., 1998.3.14., 3. o.
   
      (2)  A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – A munka minőségének és termelékenységének javítása: a munkahelyi egészségvédelemmel és biztonsággal kapcsolatos közösségi stratégia 2007–2012 között, elfogadva 2007.2.21-én – COM(2007) 62.
   
      (3)  HL L 198., 2008.7.26., 47. o.
   
      MELLÉKLET
      
         MUNKAERŐ-FELMÉRÉS
      
      
         
            Ad hoc modulokat tartalmazó többéves program
      
      1.   MUNKAHELYI BALESETEK ÉS MUNKÁVAL KAPCSOLATOS EGYÉB EGÉSZSÉGÜGYI PROBLÉMÁK
      A változók listája: 2011 decemberéig kell meghatározni.
      Bázisidőszak: 2013. A tagállamok mind az 52 hétre vagy az év második negyedévére vonatkozóan nyújthatnak be adatokat.
      Érintett tagállamok és régiók: 2011 decemberéig kell meghatározni.
      Az eredmények reprezentativitása: 2011 decemberéig kell meghatározni.
      Az ad hoc modul mintájának teljessége: Az ad hoc modul mintának meg kell felelnie a 377/2008/EK bizottsági határozat (1) I. melléklete 4. pontjában foglalt követelménynek, mely szerint az ad hoc modulokra vonatkozó információk gyűjtéséhez használt mintának egyben strukturális változókra vonatkozó információkat is szolgáltatnia kell.
      Az eredmények továbbításának határideje: 
      2.   A MIGRÁNS MUNKAVÁLLALÓK ÉS KÖZVETLEN LESZÁRMAZOTTAIK MUNKAERŐ-PIACI HELYZETE
      A változók listája: 2012 decemberéig kell meghatározni.
      Bázisidőszak: 2014. A tagállamok mind az 52 hétre vagy az év második negyedévére vonatkozóan nyújthatnak be adatokat.
      Érintett tagállamok és régiók: 2012 decemberéig kell meghatározni.
      Az eredmények reprezentativitása: 2012 decemberéig kell meghatározni.
      Az ad hoc modul mintájának teljessége: Az ad hoc modul mintának meg kell felelnie a 377/2008/EK határozat I. melléklete 4. pontjában foglalt követelménynek, mely szerint az ad hoc modulokra vonatkozó információk gyűjtéséhez használt mintának egyben strukturális változókra vonatkozó információkat is szolgáltatnia kell.
      Az eredmények továbbításának határideje: 
      3.   MUNKASZERVEZÉS ÉS MUNKAIDŐ-BEOSZTÁS
      A változók listája: 2013 decemberéig kell meghatározni.
      Bázisidőszak: 2015. A tagállamok mind az 52 hétre vagy az év második negyedévére vonatkozóan nyújthatnak be adatokat.
      Érintett tagállamok és régiók: 2013 decemberéig kell meghatározni.
      Az eredmények reprezentativitása: 2013 decemberéig kell meghatározni.
      Az ad hoc modul mintájának teljessége: Az ad hoc modul mintának meg kell felelnie a 377/2008/EK bizottsági határozat I. melléklete 4. pontjában foglalt követelménynek, mely szerint az ad hoc modulokra vonatkozó információk gyűjtéséhez használt mintának egyben strukturális változókra vonatkozó információkat is szolgáltatnia kell.
      Az eredmények továbbításának határideje: 
      
         (1)  HL L 114., 2008.4.26., 57. o.